b"\n_START_ARTICLE_\nMelville B. Grosvenor\n_START_SECTION_\nTidlig liv og karriere\n_START_PARAGRAPH_\nGrosvenor ble f\xc3\xb8dt i Washington, D.C. 26. november 1901. \xc3\x85ret etter, b\xc3\xa5ret av sin bestefar,  hjalp han til med \xc3\xa5 legge grunnsteinen for National Geographic Society's f\xc3\xb8rste bygning, Hubbard Hall. Hans mor, f\xc3\xb8dt Elsie Bell var datter av Alexander Graham Bell._NEWLINE_Grosvenor gjennomf\xc3\xb8rte US Naval Academy i 1919. Den 8. juni 1923 ble han uteksaminert sammen med sin livslange venn, Admiral Arleigh Burke. Grosvenor tjenstgjorde\xc2\xa0i United States Navy og kort tid senere giftet han seg med Helen Rowland fra Washington, D.C._NEWLINE_I 1924 trakk Grosvenor seg fra Marinen og ble ansatt i National Geographic Magazine som bilderedakt\xc3\xb8r. Grosvenor er kreditert for \xc3\xa5 ha tatt det f\xc3\xb8rste flyfoto i farger da han tok et bilde av Frihetsgudinnen ved \xc3\xa5 sirkle rundt monumentet i Marinens luftskip \xc2\xabZM-C2\xc2\xbb: Bildet ble publisert i septemberutgaven i 1930. Han innf\xc3\xb8rte Finlay-prosessen, den nyeste metode for \xc3\xa5 produsere fargefotografier. Han tok ogs\xc3\xa5 tidlig fargefotografier fra luften\xc2\xa0av Washington, D.C., som dukket opp i bladet._NEWLINE_Grosvenors andre kone, Anne Revis, som han giftet seg i 1950, var i lang tid fotograf i Natioal Geographic.\n_START_SECTION_\nPrestasjoner\n_START_PARAGRAPH_\nEtter at han ble President i National Geographic Society (NGS) og redakt\xc3\xb8r i National Geographic Magazine i 1957, iverksatte Melville Grosvenor store endringer som er kreditert med gjenopplivingen av organisasjonen og \xc3\xb8ke medlemskap fra 2,1 millioner til 5,5 millioner . Han har ansatt \xc2\xa0nye redaksjonelle medarbeidere inkludert Wilbur Garrett og Joseph Dommer, og fotografer slik som Thomas Nebbia og Bruce Dale._NEWLINE_Under hans redaksjon har magasinet endret det ikoniske omslaget med \xc2\xabYellow Border\xc2\xbb med et fargebilde knyttet til hovedartikkelen og installert nye presser og utstyr for \xc3\xa5 forbedre magasinets h\xc3\xb8ye kvalitet._NEWLINE_Grosvenor fikk NGS til \xc3\xa5 skape nye produkter, inkludert TV-dokumentarer, b\xc3\xb8ker, globuser, og dets f\xc3\xb8rste Atlas of the World og publisert artikler om eksotiske afrikanske, asiatiske og s\xc3\xb8ramerikaske steder; dyr, insekter og andre naturlige vidunderlige og antropologiske studier av primitive stammesamfunn. Han har ogs\xc3\xa5 publisert artikler om verdensrommet, polar- og undersj\xc3\xb8isk-  forskning og andre emner._NEWLINE_Grosvenor \xc3\xb8kte kraftig NGS bevilgninger til forskning og utforskning. NGS ga en av de f\xc3\xb8rste bevilgninger til oseanografen Jacques-Yves Cousteau, og st\xc3\xb8ttet antropologene Louis S. B. og Mary Leakey, primatologen Jane Goodall, og andre moderne pionerer. Grosvenor har ogs\xc3\xa5 arbeidet for \xc3\xa5 redde\xc2\xa0California redwoods, en annen av hans hjertesaker._NEWLINE_Grosvenor f\xc3\xb8rte tilsyn med bygging av NGS's nye hovedkvarter i Washington i 1963 som ble innviet av President Lyndon B. Johnson."